Francubbullu

Lu francubbullu è nu rittànculu nicu di carta adisiva ca veni mpiccicatu ntê littra o ntî pacchi pustali comu pajamentu anticipatu di li sirvizi pustali.
Na vota, quannu li francubulla nun s'avìanu ancora ammintatu, lu sirvizzu dâ spidizzioni l'avìa a pajari lu riciventi, cô ntruducimentu dû francubbullu, mmeci, lu sirvizzu veni pajatu di cui manna la spidizzioni; cu stu sistema l'amministrazzioni pustali arricevi li dinari ancora prima d'accuminzari lu travagghiu. Stampari francubulla fàusi è nu riatu.

 Li primi francubulla 
Lu francubullu, accussì comu è canusciutu e cuncipitu òi, fu ntruduciutu pâ prima vota ntâ Gran Britannia quannu, ntô 1837 fu fatta la rifurma di li Posti. Pô suggettu vinni scigghiutu lu prufilu dâ Riggina Vittoria, pigghiatu di na midagghia cuniata anni arredi, mmeci, pi rènniri cchiù diffìcili li fauificazzioni, la testa vinni stampata supra a nu funnu travagghiatu a cisiddatura fitta fitta. Lu 6 di maiu 1840 trasìu accussì ntâ Gran Britannia l'usu dû primu francubbullu ô munnu, ca passò appoi a la storia comu "Penny Black".
Appressu a la Gran Britannia, ntô marzu 1843, la Svizzira dû Cantuni di Zurigu aduttò videmma chista lu francubbullu e doppu d'idda ci vinni appressu lu Brasili. Ntî picca tempu stu sistema di sirvizzu pustali pre-pajatu àppi nu successu munniali.

 La filatilìa 
Cô spannìrisi n picca tempu ntî tuttu lu munnu di l'usu dî francubulla, nascìu câ stissa listezza videmma lu finòminu dâ sò aricugghiuta pi cullizziunìsimu. Fu lu cullizziunista francisi Georges Herpin ca ntô 1864 usò la palora "filatilista", neoluggìsimu d'etimoluggìa greca (Filos "amanti" e Atelia "franchiggia") ca veni a diri "amanti dâ mancanza di tassa": na palora ca nun renni justizzia a la passiuni dî assai filatèlichi, ma ca, cumugghiè, vinni adduttata n assai lingui dû munnu.

Tutti li francubulla ponnu èssiri cullizziunati, pirò cci sunnu di li riquisiti ca pirmèttunu d'arricanusciri chiddi ca sunnu boni pi èssiri cullizziunati.

Pi prima cosa s'hà taliari si lu farncubbullu è novuo si hà statu già usatu: 
Lu francubbullu novu havi ancora la codda uriggìnali e mai usata;
lu francubbullu usatu è chiddu ca fù già abbullati dû timbru pustali.

 Sunnu crassificàbbili comu francubulla rutti:
 Francubulla ca ci màncanu parti 
 Francubulla scicati o tagghiati
 Francubullai spurtusati 
 Francubulla cu dinteddi mancanti
 Sunnu crassificàbbili cumu francubulla malamenti sarvati:
 Francubulla spardati 
 Francubulla cu piechi
 Francubulla cu dinteddi curti
 Francubulla ruvinati di l'umiditati
 Francubullai câ umma addivintata giarna

 Mappi supra a li francubbulla 
Li mappi supra a li francubbulla sunnu n'argumentu cumuni nta la cullizzioni di francubbulla.
Casi ogni paisi havi mustratu mappi supra li francubbulla.
Macari mappi cu n'arcumentu comu a la dimugrafìa o li sinteri siquiti di l'espluraturi.

Catigurìa:Mposti
Catigurìa:Filatilìa